burgasdotpro/wikipedia huggingface dataset:
Medzinárodné letisko Dauha

Medzinárodné letisko Hamad (IATA: DOH, ICAO: OTBD) (arab.: مطار الدوحة الدولي) je medzinárodné letisko, ktoré sa nachádza v blízkosti hlavného mesta Kataru, v Dauhe. Ide o jediné letisko v krajine a tiež domov pre jednu zo svetových leteckých spoločností Qatar Airways.
Letisko bolo postavené v roku 2005, kedy ho používali iba domáci turisti na cesty do zahraničia a tiež slúžilo pre zahraničných pracovníkov s ropou a zemným plynom. V súčasnosti letisko láka viac ľudí, práve zo zahraničia a to hlavne turistov. Spočiatku dokázalo odbaviť len 9 miliónov cestujúcich ročne, teraz sa jeho kapacita zvýšila takmer o 30 miliónov, takže ročne odbaví 38 miliónov. Nielen osobná doprava z neho robia významné letisko, ale tiež nákladná doprava, kde letisko zaujalo 27. miesto vo svete. Je jedno z najväčších letísk na Blízkom východe.
Na letisku ročne pristane okolo 200 000 lietadiel, a preto letisko obsahuje 42 parkovacích miest pre lietadlá. Na letisku sa tiež nachádza 60 odbavovacích brán, 8 kolotočov pre batožinu a viac ako 1000 parkovacích miest pre autá. Letisko tvoria dva terminály, hlavný terminál slúži iba pre leteckú spoločnosť Qatar Airways a nový terminál sa venuje viac ako tridsiatim ďalším leteckým spoločnostiam. Letisko bolo niekoľkokrát rozšírené, pre zvýšenie kapacity cestujúcich. Obsahuje taktiež Wi-Fi sieť, rôzne butiky, či niekoľko reštaurácií. Jeho 4,6 kilometrová dráha je jedna z najdlhších dráh civilného letectva. Významná je aj letisková veža, ktorá bola navrhnutá Curtisom W. Fentressom, zakladateľom americkej firmy Fentress Architects. Lietajú tu každodenné linky do Veľkej Birtánie, Nemecka, Španielska, Francúzska, Ruska, USA a do niekoľkých ázijských krajín.
Daniela Tarinová

Daniela Tarinová (* 7. júl 1961, Bratislava) je slovenská maliarka a ilustrátorka.
Život.
Narodila sa v Bratislave v roku 1961. Od roku 1976 do roku 1980 študovala na Umelecko-priemyselnej škole v Bratislave propagačnú grafiku. Potom od roku 1982 pokračovala v štúdiu u profesora Albína Brunovského, odbor ilustračná grafika až do roku 1986.
Tvorba.
Svoje obrazy ladí romanticky až rozprávkovo, typicky v dvoch-troch farebných tónoch. Dramatický kontrast stretnutia svetla s tmou, zvláštne presvitanie svetiel a záhadná atmosféra obrazov, je docielená vlastnou technikou práce a farebných kombinácií.
Výtvarnou tvorbou vyjadruje svoj obdiv k stvoreniu. Poukazuje na krásu zdanlivo obyčajných vecí, ktoré sú okolo nás, často používa motív ženy doplnený štylizovaným až abstraktným kvetom. V portrétoch vidí možnosť vyjadriť tie krajšie ľudské vlastnosti a city. Diela neprezentuje formou výstav. Sú tvorené pre priamy predaj v Dielach na Slovensku a na objednávky. Jej obrazy sa nachádzajú v súkromných zbierkach v Austrálii, v Japonsku, v Ázii, v Kanade, v Amerike, v Európe.
Úspechy.
Už počas štúdia ilustrovala poviedky našich aj zahraničných autorov uverejňovaných v časopise Slovenka. Je laureátkou súťažnej výstavy Vysokých škôl výtvarných umení v Prahe, v roku 1985 obdržala cenu za grafiku: „Svadobná cesta“ (mezotinta); je autorkou výtvarného obalu pre zborník: "Európska gitarová hudba", ktorý vydalo vydavateľstvo Opus, Bratislava, 1990.
Run–D.M.C.

Run–D.M.C. bola americká hip-hopová skupina pochádzajúca z Hollis v štvrti Queens v New York. Založili ju v roku 1981 Joseph "Run" Simmons, Darryl "D.M.C." McDaniels a Jason "Jam Master Jay" Mizell. Skupina je považovaná za jedného z najvplyvnejších interpretov v histórii hip-hopovej kultúry. Skupina Run–D.M.C. bola jednou z najznámejších skupín 80. rokov, ktorá spolu s LL Cool J, Beastie Boys a Public Enemy znamenala príchod "novej školy" v hip-hope. Stala sa tiež prvou skupinou v hip-hope, ktorá vydala album certifikovaný zlatou platňou ("Run–D.M.C.", 1984) a bola nominovaná na cenu Grammy. Skupina taktiež ako prvá získala platinovú platňu ("King of Rock", 1985) a multiplatinovú certifikáciu (Raising Hell, 1986). Skupina Run–D.M.C. bola jedinou hip-hopovou skupinou, ktorá vystupovala na benefičnom koncerte Live Aid v roku 1985.
Skupina medzi prvými, ktorá poukázala na dôležitosť spojenia MC a DJ v hip-hope. V roku 2004 zaradil časopis "Rolling Stone" skupinu na 48. miesto v zozname najlepších hudobných interpretov všetkých čias. V roku 2007 bola skupina Run–D.M.C. menovaná ako "The Greatest Hip Hop Group of All Time" webstránkou MTV.com a ako "Greatest Hip Hop Artist of All Time" stanicou VH1.
Kyprina úzkolistá

Kyprina úzkolistá alebo vŕbka úzkolistá ("Epilobium angustifolium", synonymum "Chamerion angustifolium") je druh rastliny z čeľade pupalkovité.
Opis.
Ide o trvalku dosahujúcu výšku najčastejšie 50–200 cm. Podzemky sú dlhé a plazivé, vybiehajú z nich dlhé svetlé podzemné výbežky. Byľ je väčšinou jednoduchá, len zriedkavo málo rozvetvená, často červenkasto sfarbená, holá, len v hornej časti riedko pýritá, základ byle nedrevnatí. Listy sú striedavé, pomerne početné so stopkou. Čepele sú najčastejšie čiarkovito alebo pozdĺžne špicaté až elipsovité, na líci tmavozelené, na rube sivozelené s vynikavou žilnatinou, asi 5–20 cm dlhé a 1–2 cm široké, na okraji mierne zvlnené a trochu podvinuté. Kvety sú usporiadaná v súkvetiach, v bohatých vrcholových strapcoch a vyrastajú z pazúch listeňa. Kvety sú štvorité, kališné lístky sú štyri, o niečo kratšie ako korunné lístky. Korunné lístky sú tiež štyri, sú najčastejšie 10–16 mm dlhé, na vrcholu zaokrúhlené alebo veľmi mierne vykrojené, horné trochu väčšie ako dolné, preto sú kvety miestne súmerné, sú ružovo-purpurovej farby, zriedkavo biele. V Strednej Európe kvitne najčastejšie v júni až v septembri. Tyčiniek je osem v jednom kruhu. Semenník sa skladá zo štyroch plodolistov, je spodný, čnelka je priama, blizna je štvorlaločná. Plodom je asi 4–8 cm dlhá tobolka, v obryse čiarkovitého tvaru, štvorhranná a štvorpúzdrová, otvára sa štyrmi chlopňami, obsahuje veľa semien.
Semená sú asi 1–1,3 mm dlhé, na vrchole s páperím, osemenie je hladké. Šíri sa pomocou vetra (anemochória) Počet Chromozómov je 2n=36
Taxonómia.
Niektorí autori zaraďujú do rodu "Chamerion". Kubát 2001 včleňuje rod "Chamerion" do rodu "Epilobium" v rovnakom poňatí ako ho mal Linné.
Rozšírenie.
Kyprina úzkolistá má rozsiahly areál. Rastie takmer v celej Európe, zriedkavý výskyt alebo absencia je len na úplnom juhu, ďalej sa vyskytuje na Islande a v Grónsku, aj v Ázii, vrátane Malej Ázie a Kaukazu cez Sibír až na Ďaleký Východ, vyskytuje sa aj v Japonsku. Jej areál zaberá aj veľké časti Severnej Ameriky, chýba len v južnejších častiach USA.
Hadrián I.

Hadrián I. (* ?, Rím, Taliansko - † 25. december 795, Rím) bol 95. pápež. Pápežský úrad zastával od 1. februára 772 do svojej smrti.
Bol synom rímskeho šľachtica Theodora. Po svojom nástupe do úradu zrušil spojenectvo pápežského stolca s Longobardmi a uzavrel spojenectvo s Frankmi. Bol piatym najdlhšie slúžiacim pápežom v dejinách.
Majstrovstvá Južnej Ameriky vo volejbale mužov 2013

Majstrovstvá Južnej Ameriky vo volejbale mužov 2013 boli 30. Majstrovstvá Južnej Ameriky vo volejbale mužov, ktoré organizuje Juhoamerická volejbalová konfederácia (CSV). Konali sa od 6.10. augusta 2013 v meste Cabo Frio, v brazílskom štáre Rio de Janeiro, za účasti 5 tímov. Pôvodne sa mala na turnaji zúčastniť aj Venezuela, bronzová z minulých majstrovstiev Južnej Ameriky, ale pre problémy s dopravou sa na turnaj nedostavila. 12-krát hostila juhoamerický šampionát mužov Brazília (z toho tretíkrát štát Rio de Janeiro), keď predtým to bolo v rokoch 1951, 1958, 1967, 1983, 1989, 1991, 1995, 2003, 2005 a 2011. Všetky zápasy sa odohrali v aréne Ginásio Poliesportivo Alfredo Barreto s kapacitou 3 200 divákov. Zvíťazilo domáce družstvo Brazílie, ktoré vyhralo všetky stretnutia a pripísalo si už 29. juhoamerický titul.
Tieto majstrovstvá boli zároveň kvalifikáciou na Majstrovstvá sveta 2014, ktoré sa uskutočnia v Poľsku. Kvalifikovali sa na ne 2 najlepšie družstvá. Víťazné družstvo sa zároveň kvalifikovalo na Pohár majstrov 2013.
Účastníci.
Pozn: V zátvorke je uvedené aktuálne umiestnenie v medzinárodnom rebríčku FIVB k 22. júlu 2013.
Výsledky.
Play-off sa nehralo.
Lev III. (pápež)

Svätý Lev III. (* ?, Rím, Taliansko –  † 12. jún 816, Rím) bol 96. pápež. Pápežský úrad zastával v dobe od 26. decembra 795 do svojej smrti.
V roku 800 korunoval počas vianočných bohoslužieb v chráme sv. Petra v Ríme Karola Veľkého za cisára. Bol to dôsledok mnohých politických úvah zo strany pápežskej kurie i vládnucich kruhov Franskej ríše.
Životopis.
Narodil sa v Ríme ako syn rímskeho občana "Asupia" a bol vychovávaný v pápežskom paláci, kde sa stal vestiáriom; správcom pápežských rúch a klenotnice. Neskôr bol menovaný kardinálom a 26. decembra 795, len deň po smrti Hadriána I. bol zvolený pápežom a vysvätený biskupom.
25. apríla 799 sa stal obeťou sprisahania vedeného synovcom predošlého pápeža, Paschalisom. Po prepadnutí bol uväznený v neďalekom kláštore, odkiaľ ho vyslobodil verný sluha. Utiekol na dvor Karola Veľkého do Franskej ríše. Tu ho zastihla obžaloba, ktorú poslali sprisahanci kráľovi Karolovi. Ten poslal na jeseň pápeža so sprievodom vojska späť do Ríma.
Karolovi legáti v Ríme začali súd a konečný verdikt o výške trestu bol ponechaný Karolovi. Karol Veľký pápeža oslobodil od všetkých obvinení a pápež sa verejne očistil od všetkých žalôb. Pre sprisahancov odsúdených na smrť vyprosil Lev III. zmenu trestu na vyhnanstvo do Franskej ríše. Za preukázané služby korunoval na Vianoce roku 800 Karola Veľkého ako Karola Augusta za cisára Rimanov, čím bola formálne obnovená Západorímska ríša.
Labrinth

Timothy McKenzie (* 4. január 1989, Hackney, Londýn, Anglicko), viac známy ako Labrinth je anglický spevák-skladateľ a hudobný producent.
Jeho prvý sólový singel „Let the Sun Shine“ bol vydaný v septembri 2010, pričom dosiahol 3. miesto v rebríčku UK Singles Chart. Debutový album Labrintha s názvom "Electronic Earth" bol vydaný dňa 31. marca 2012, ktorého vydaniu predchádzal singel „Earthquake“ v spolupráci s Tinie Tempahom a „Last Time“. Jeho najúspešnejším singlom je „Beneath Your Beautiful“ v spolupráci s Emeli Sandé, ktorý dosiahol 1. miesto v rebríčku UK Singles Chart.
Členovia.
Labrinthova koncertná skupina sa skladá z:
Kuora vietnamská

Kuora vietnamská ("Cuora galbinifrons") je druh sladkovodnej korytnačky z čeľade Bataguridae. Tento druh objavil v roku 1939 francúzsky zoológ René Léon Bourreti. Trvalo však takmer 40 rokov do prvého exempláru, ktorý bol dovezený do Európy a Spojených štátov.
Opis.
Pancier má dlhý asi . Karapax má klenutý s červenooranžovou kresbou. Kresby na pancieri môže mať rôzne. Je veľmi plachá. Aktívna je pri a po zotmení.
Patrí medzi kriticky ohrozené druhy, kvôli malej oblasti jej rozšírenia.
Potrava.
Je prevažne mäsožravá, ale nepohrdne ani rastlinnou stravou. Živí sa malými stavovcami a bezstavovcami, ale aj ovocím a zeleninou. Loví po zotmení. Rastúce mláďatá potrebují dostatok všetkých esenciálnych látok.
Reprodukcia.
Kladie 1 až 3 vajcia veľké okolo . Zahrabáva vajcia do jamôk v zemi, často do piesku. Vajcia znáša od začiatku marca do mája. Inkubačná doba trvá asi 90 dní od znášky, potom sa liahnu mláďatá, ktoré sú mäsožravé. Pri chove v zajatí je k liahnutiu vajíčok treba vhodný inkubátor a substrát pre inkubáciu vajec. Znesené vajíčka sa zahrabú v inkubátore do substrátu z 2/3.
Výskyt.
Obýva predovšetkým Čínu v južnej provincii Kuang-si, severný Vietnam, Laos a ostrov Chaj-nan. Žije v sladkých vodách, plytkých tôňach, zatopených poliach a lúkach, potokoch s brehmi s hustým rastlinným porastom bohatým na vodný hmyz a drobné rybky, predovšetkým vo vlhkých, listnatých a zmiešaných lesoch v horských oblastiach. Väčšinu času prebýva na súši.
Severné a stredné druhy kuory vietnamskej sa krížia v prírode s "Pyxidea mouhotii" ("Cuora mouhotii"), vytvára sa tak nový druh korytnačiek "Cuora serrata".
Atletika na Letných olympijských hrách 1904 - Mužský maratón

Mužský maratón na Letných olympijských hrách 1904 v St. Louis sa konal 30. augusta. Súťažilo tridsaťdva atlétov štyroch krajín, ale len štrnástim sa podarilo dokončiť preteky, ktoré sa stali pre zlú organizáciu a náhodné okolnosti mimoriadne bizarnými.
Organizátori odštartovali maratón až poobede, hoci mal začať skoro ráno; teploty dosiahli 32°C. Preteky sa začínali aj končili na štadióne, ale zvyšok trate viedol po zaprášených vidieckych cestách. Organizátori sa vozili medzi bežcami na autách, čím sa vytvárali oblaky prachu. Jediným zdrojom vody pre súťažiacich bola studňa na osemnástom kilometri.
Súťažiaci.
Do cieľa ako prvý dorazil americký bežec Frederick Lorz, ktorý však z pretekov vypadol na štrnástom kilometri a stopol si auto späť na štadión. Keď sa na tridsiatom kilometri auto pokazilo, Lorz sa znovu zapojil do pretekov a prebehol cez víťaznú pásku. Oslavovaný ako víťaz sa nechal odfotiť s Alice Rooseveltovou, dcérou vtedajšieho prezidenta Spojených štátov Theodora Roosevelta. Jeho podvod vyšiel najavo tesne pred tým, ako mu mala byť udelená zlatá medaila. Lorz sa hneď ku svojmu činu priznal a povedal, že iba žartoval. Amatérska atletická únia mu dala doživotný dištanc, avšak o rok neskôr ho prehodnotila a zrušila.
Za víťaza pretekov bol uznaný Američan britského pôvodu Thomas Hicks, aj keď sa mu pomáhalo spôsobmi, ktoré by v modernejšej dobe neboli povolené. Šestnásť kilometrov pred cieľom viedol Hicks o dva a pol kilometra, ale jeho tréneri mu museli neustále zabraňovať, aby zastavil a ľahol si na zem. Od tohto momentu po koniec pretekov prijal Hicks niekoľko dávok strychnínu (bežný jed na potkany, ktorý pri malých dávkach stimuluje nervovú sústavu) zmiešaného s brandy. Keď prechádzal cieľom, bol podopieraný svojimi trénermi. Hneď za ním ho museli odniesť z trate a ak by ho niekoľko doktorov neošetrilo, tak by mohol zomrieť.
Ďalší bežec, čo preteky takmer neprežil, bol William Garcia zo San Francisca. Našli ho ležať na trati s vážnymi dýchacími problémami spôsobenými vdychovaním oblakov prachu, ktoré zvírili autá organizátorov.
Kubánsky poštár Andarín Carvajal sa pridal k maratónu po tom, čo na štart dorazil poslednú minútu. Musel bežať v gumákoch a v nohaviciach, ktoré si na mieste nožnicami upravil tak, aby to vyzeralo, že má šortky. Nakoľko 40 hodín pred behom nejedol, zastavil sa počas pretekov v háji, aby sa najedol jabĺk, ktoré boli hnilé. Tie mu spôsobili silnú bolesť žalúdka. Napriek svojmu zdravotnému stavu dokončil preteky a umiestnil sa ako štvrtý.
Maratónu sa zúčastnili aj prví dvaja Afričania čiernej pleti, ktorí súťažili na olympijských hrách. Boli to dvaja členovia kmeňa Tswana, Len Taunyane a Jan Mashiani. Do St. Louis neprišli kvôli olympiáde, ale ako súčasť výstavy o Boerskej vojne. Len Taunyane dobehol ako deviaty a Jan Mashiani ako dvanásty. Veľa divákov si myslelo, že Len Taunyane by sa umiestnil lepšie, ak by ho nenaháňali agresívni psi až kilometer od trate.
Francúz Albert Corey dorazil bez potrebných dokumentov a nemohol bežať za francúzsky tím. Podarilo sa mu vyštartovať za americký.
Korytnačka žltohnedá

Korytnačka žltohnedá ("Testudo graeca") je bylinožravá korytnačka vyskytujúca sa od južnej Európy po Stredný východ a v severnej Afrike (Maroko, Líbya, Egypt).
Opis.
Dosahuje veľkosti až , u niektorých jedincov aj viac. Je veľmi podobná korytnačke zelenkastej, ale je trochu menej nazelenalá.
Táto korytnačka má na okraji karapaxu (vrchná časť panciera) nad chvostom len jeden štítok, to ju odlišuje od korytnačke zelenkastej. Tá tam má štítky dva. Na stehnách nôh má ostrohy. Nad chvostom väčšinou nemá rozdelený nadchvostový štítok, ktorý je u iných druhov korytnačiek rozdelený. Na pancieri nad hlavou má znateľne vyobrazenú mašľu. Pohlavie korytnačky nemožno určiť hneď po narodení, ale zhruba okolo piatich rokov.
Spôsob života.
V prírode sa pári od septembra do októbra. Samica znáša 2 – 12 vajec od apríla do júla. Žije v krovinách, na lúkach a piesočných dunách. Je bylinožravá, ale môže sa živiť aj mäsom. Aj v zajatí je možné vychovať korytnačku ako keby žila v prírode, toto šťastie však toľko korytnačiek nemá.
Honda Beat

Honda Beat je dvojmiestny roadster s pohonom zadných kolies a motorom uprostred. Bol vyrábaný japonskou automobilkou Honda od mája 1991 do februára 1996. Celkový počet vyrobených kusov bol 33 600. Honda Beat bola jedným z mnohých vozidiel ktoré využívali daňové výhody pre malé autá v Japonsku. Beat bol posledné auto, ktoré pred svojou smrťou schválil zakladateľ firmy Soichiro Honda.
Výbava a verzie.
Štandardná výbava: klimatizácia, elektrické okná, 3-bodový bezpečnostný pás, slnečné clony, predný stabilizátor, predné vrstvené sklo, bočné tvrdené sklá, halogénové svietidlá, oceľové kolesá.
Laborecká ulica

Laborecká ulica je ulica:
Labutia ulica

Labutia ulica je ulica:
Lackova ulica

Lackova ulica je ulica:
Ľaliová ulica

Ľaliová ulica je ulica:
Ľanová ulica

Ľanová ulica je ulica:
Langsfeldova ulica

Langsfeldova ulica je ulica:
Laskomerského ulica

Laskomerského ulica je ulica:
Stethacanthus

Stethacanthus je vyhynutý rod žralokov, ktorý žil v spodnom karbóne (prvohory) asi pred 360 miliónmi rokov. Skamenelé pozostatky tohto druhu boli nájdené v Európe aj Severnej Amerike.
Aj keď bol vzhľad tela rodu "Stethacanthus" podobný moderným žralokom, možno pozorovať viaceré výrazné rozdiely. Chvostová plutva je takmer symetrická - u moderných žralokov je horný lalok obyčajne oveľa väčší než spodný. Prsné plutvy mali dlhý prútovitý výbežok - „bič“, ktorý ťahali za plutvou. Ďalším typickým znakom je veľký útvar vybiehajúci z chrbta, vzhľadom na tvar nazývaný „žehliaca doska“. Vrchnú časť tela mal posiatu husto usporiadanými, drobnými plakoidnými šupinami uloženými v koži. Jediným ďalším miestom, kde sa šupiny nachádzali, bol ostrovček na jeho hlave. Tieto útvary, prítomné pravdepodobne iba u samcov, mohli byť dôležité pri párení, prípadne mohli slúžiť ako ochrana pred predátormi.
Lermontovova ulica

Lermontovova ulica je ulica:
Región (Dánsko)

Región je v Dánsku najvyššia jednotku územnosprávneho členenia. 
Celkovo päť dánskych regiónov zodpovedá úrovni NUTS 2. Vznikli 1. januára 2007 na základe správnej reformy a nahradili dovtedajších 13 amter. Zároveň došlo ku zlúčeniu malých obcí ("kommuner") do väčších celkov, čím sa ich počet znížil z 271 na 98. Najvýznamnejšími právomocami nových regiónov je oblasť zdravotníctva.
Ríšsky snem (Rímsko-nemecká ríša)

Ríšsky snem (po latinsky "Dieta Imperii" alebo "Comitium Imperiale"; po nemecky "Reichstag") bol snem alebo všeobecné zhromaždenie tzv. ríšskych stavov Rímsko-nemeckej ríše. Vznikol zo skorších neformálnych a nepravidelných zhromaždení, ktoré sa nazývali "Hoftage".
Majstrovstvá Oceánie v pozemnom hokeji

Majstrovstvá Oceánie v pozemnom hokeji sú najvyššie oceánske podujatie národných družstiev v pozemnom hokeji, ktoré riadi Oceánska federácia pozemného hokeja (OHF). Ich história siaha do roku 1999, kedy sa v austrálskych mestách Brisbane, resp. Sydney konali prvé oceánske majstrovstvá mužov, resp. žien. Konajú sa s 2-ročnou periodicitou. V mužskej kategórii jednoznačne dominuje , ktorá vyhrala všetky turnaje; v ženskej kategórii je to spolu s .
Majstrovstvá Oceánie slúžia zároveň ako kvalifikácia oceánskych družstiev na majstrovstvá sveta či hokejový turnaj Letných olympijských hier.
Jack Churchill

John Malcom Thorpe Fleming „Jack“ Churchill (* 16. september 1906, Surrey, Spojené kráľovstvo – † 8. marec 1996, Surrey) bol britský plukovník počas druhej svetovej vojny. Preslávilo ho použitie zbraní z obdobia stredovekých vojen - luku a dvojsečného škótskeho meča.
Životopis.
Narodil sa v anglickom grófstve Surrey. V roku 1926 ukončil štúdium na Kráľovskej vojenskej akadémii v Sandhurste. V tom istom roku bol prevelený do pluku Manchester, v druhom prápore v Rangúne.
Počas služby sa rozhodol prejsť na motocykli z Rangúnu do Pune. Následne putoval do Kalkaty a späť k jednotke. Precestoval tak vyše 2 415 km. Neskôr v rámci svojej služby v Barme precestoval ešte motocyklom približne 800 km, ale tentoraz častejšie miestami, na ktorých chýbali cesty. Zúčastnil sa povstania v Barme v rokoch 1930 - 1932. Počas pobytu v Indii sa naučil hrať na gajdy, ktoré sa stali jeho životným koníčkom.
Po návrate z Indie v roku 1936 vystúpil z armády a začal pracovať ako herec v drobných úlohách, či neskôr ako drobný podnikateľ a podobne. Nikde sa dlho nezdržal, ale medzi tým získal ďalší doživotný koníček. Začal sa venovať lukostreľbe. V roku roku 1939 už reprezentoval Spojené kráľovstvo na majstrovstvách sveta v Nórsku.
Na začiatku druhej svetovej vojny bol odvelený na francúzsky front. Jedinú jeho výzbroj tvorili luk, šípy a meč. Dokázal dostreliť asi 182 m. Obľubu týchto zbraní dokazuje jeho výrok: „Každý dôstojník, ktorý ide do akcie bez meča, je nepatrične ozbrojený.“ Churchill sa po ústupe britských vojsk z Dunkerque prihlásil ako dobrovoľník do jednotiek Commandos. Ako zástupca veliteľa 3. práporu Commandos sa podieľal 27. decembra 1941 na operácii Archery. Jednalo sa o prepad nemeckých kasární v nórskom prístave Vågsøy.
V roku 1943 viedol 2. prápor Commandos pri vylodeniach na Sicílií a pri Salerne. V roku 1944 bol so svojou jednotkou vyslaný na pomoc juhoslávskym partizánom. Počas bojov s Nemcami v Juhoslávii bol zranený a padol do zajatia. Bol prevezený do Berlína a neskôr do koncentračného tábora Sachsenhausen. Z tábora sa mu podarilo utiecť spolu s jedným spoluväzňom. Boli však zajatí blízko mesta Rostock. Na sklonku vojny bol spolu s ďalšími prominentnými väzňami presunutý pod ochranou SS do Tirolska. Koniec vojny ho zastihol v Barme.
Po vojne slúžil v britských jednotkách v Palestíne. Na jar roku 1948 sa podieľal na evakuácii židovských lekárov a civilistov z priestorov Hebrejskej univerzity, na ktorú útočili arabské jednotky.
V neskoršom období slúžil v Austrálii, kde si obľúbil surfovanie. Po odchode na dôchodok v roku 1959 sa vrátil do vlasti. Zomrel v Surrey v roku 1996.
Trolejbusová doprava vo Słupsku

Trolejbusová doprava v poľskom meste Słupsk bola v prevádzke medzi rokmi 1985 a 1999.
História.
Začiatky prevádzky.
Projekt na vybudovanie trolejbusovej siete vo Słupsku bol vytvorený na konci 70. rokov 20. storočia. Počítal s piatimi traťami, vrátane jednej, ktorá mala viesť do 18 km vzdialeného mesta Ustka. Realizácia prvej z týchto tratí začala v máji 1985.
Prevádzka na prvej sprevádzkovanej linke, označenej písmenom A, sa začala 20. júla 1985.
Na tejto linke jazdilo desať trolejbusov ZiU-9 sovietskej výroby. Počas nasledujúcich dvoch rokov sa začala prevádzka na ďalších dvoch tratiach (linky boli označené B a C). Výstavba úsekov pre linky D a E bola pre zlú finančnú situáciu zrušená. Ďalšie dodané vozidlá už boli poľskej značky Jelcz.
V 90. rokoch sa miestny dopravný podnik MZK Słupsk zameral skôr na obnovu autobusovej dopravy. Zároveň bolo vyradených všetkých 10 vozov ZiU, čo spôsobilo trolejbusovej doprave vo Słupsku problémy (nedostatok trolejbusov), takže boli často na trolejbusové linky vypravované autobusy. Práve z troch autobusov Jelcz PR110 vznikli v dielňach dopravného podniku trolejbusy typu Jelcz PR110E.
Zrušenie prevádzky.
V roku 1997 vymenil MZK Słupsk s dopravným podnikom v Tychach 10 trolejbusov za rovnaký počet autobusov. Vo Słupsku tak zostalo iba osem trolejbusov, čo neumožňovalo plnú obsluhu celej trolejbusovej siete. Počas dvoch rokov ich počet klesol na päť a zároveň s tým sa objavili prvé správy o zrušení trolejbusovej dopravy vo Słupsku. Počas mája roku 1999 začala demontáž trolejového vedenia v ulici "Hubalczyków". Posledné trolejbusy na linku A vyšli 18. októbra toho istého roku.
Všetky tri zrušené linky boli nahradené autobusovými.
Linky.
Linky v roku 1987:
Chinemys obyčajná

Chinemys obyčajná ("Chinemys reevesii") je druh sladkovodnej korytnačky z čeľade Bataguridae.
Opis.
Karapax má oválny, klenutý. Vystupujú z neho tri kýly. Telo má sfarbené hnedo, hnedočierno až olivovo. Na hlave má výrazné žlté alebo biele prúžky. Samce sú menšie než samičky, dorastajú veľkosti 10 – , samice dorastajú 18 – . Je veľmi aktívna, často rada vylieza na breh kvôli slneniu aj prechádzke. Dožíva sa veku okolo 20 rokov. Patrí medzi stredne dobrých plavcov.
Potrava.
Patrí medzi všežravcov. Dáva prednosť mäsitej potrave, ale je aj vodným rastlinám. V zajatí jej možné k potrave prikladať aj rôznu zeleninu (napr. čínsku kapustu alebo hlávkový šalát) a listy rastlín. Kŕmi sa malými rybkami, malými slimákmi, v zajatí sa naučí prijímať aj kúsky mäsa a vnútorností, ale aj granule pre vodné korytnačky, malé hlodavce a hmyz. Kŕmna dávka v zajatí musí byť pestrá a vyvážená. Zvlášť mláďatá potrebujú dostatok esenciálnych látok. Je vhodné pridávať sépiovú kosť kvôli vápniku pre korytnačku.
Reprodukcia.
Samice znášajú niekoľkokrát do roka 2 – 3 vajcia do vlhkého piesku. Dĺžka inkubácie vajec závisí na teplote, trvá asi 80 dní. Rozmnožuje sa bez ťažkostí aj v zajatí. Pri chove v zajatí je liahnutie vajíčok pomerne ľahké. Treba vhodný inkubátor a substrát. Znesené vajíčka sa musia vždy zahrabať z 2/3 do substrátu v inkubátore.
Výskyt.
Žije v Ázii na juhu Číny, v Kórei, Taiwane a Japonsku. Obýva pokojné vodné toky, zavodňovacie kanály a ryžoviská, riečne systémy, jazerá, tône a zaplavené polia.
Nepatrí medzi chránené druhy korytnačiek, len v Anglicku patrí medzi druhy ohrozené. Je ohrozená lovom, lebo sa jej plastrón používa v tradičnej čínskej medicíne a ničením lokalít jej výskytu vo voľnej prírode.
Andreas Hörtnagl

Andreas Hörtnagl (* 28. november 1942, Matrei am Brenner, Rakúsko) je rakúsky politik.
Životopis.
Andreas Hörtnagl bol od roku 1980 do roku 1992 starostom mesta Gries am Brenner.
Hörtnagl sa preslávil konfliktom so svojím predchodcom Jakobom Stricknerom, ktorý sa v nemeckých novinách "Bunte" hovoril o tom, ako pomáhal Jozefovi Mangelemu pri jeho úteku do Talianska cez takzvanú "Rattenlinie". Starosta Hörtnagl sa hanbil za správanie svojho predchodcu a verejne sa ospravedlnil pozostalým holokaustu. Stricker ho zažaloval za urážku na cti, avšak pred súdom neuspel.
Po skončení občianskej vojny v Rumunsku a páde komunizmu v Európe sa Gries am Brenner ako jediná rakúska obec ujala sto trinástich uchádzačov o azyl zo siedmich krajín. Väčšina týchto utečencov má dnes rakúske občianstvo.
V roku 1991 založil Hörtnagl spolu s biskupom Reinholdom Stecherom prvý spolok pre postihnutých v Rakúsku, s menom L`Arche. Domy tohoto spolku sú dnes vo viacerých obciach Wipptalu.
V roku 1992 založil Hörtnagl spolu s Andreasom Maislingerom spolok "Gedenkdienst" a umožnil mladým Rakúšanom spoluprácu na zahraničných pamätníkoch pre obete holokaustu. Od roku 2000 je Hörtnagl zastupujúcim predsedom rakúskej zahraničnej služby.
Vyznamenania.
Roku 1991 ho univerzita Innsbruck ocenila "vyznamenaním úcty univerzity" a v roku 1995 biskupstvo Innsbrucku "strieborným vyznamenaním úcty". Kraj Tirolsko Hörtnagela v roku 2005 vyznamenalo "medailou zásluhy" a roku 2010 "krížom zásluhy" kraju. V roku 2012 dostal Hörtnagl od prezidenta Heinza Fischera "zlatú medailu zásluhy" rakúskej republiky.
Majstrovstvá Afriky v pozemnom hokeji

Majstrovstvá Afriky v pozemnom hokeji je vrcholné africké podujatie národných družstiev v pozemnom hokeji, ktoré riadi Africká federácia pozemného hokeja (AFHF). Jeho história siaha do roku 1974, kedy sa v Egypte konali prvé africké majstrovstvá mužov, a o 16 rokov neskôr v Zimbabwe aj prvé majstrovstvá žien. Od roku 2005 sa organizujú spoločne pre oba kategórie a konajú sa so 4-ročnou periodicitou. V mužskej i ženskej kategórii dominujú družstvá Južnej Afriky, ktoré vyhrali všetky turnaje, na ktorých sa zúčastnili.
Majstrovstvá Afriky slúžia zároveň ako kvalifikácia afrických družstiev na majstrovstvá sveta či kvalifikačný turnaj na Letné olympijské hry.
Lehota

Lehota môže byť:
Janček

Janček je priezvisko, pozri Janček (priezvisko), napr.:
Sjælland (región)

Sjælland alebo Region Sjælland je jeden z piatich regiónov Dánska. Vznikol na základe správnej reformy Dánska z 1. januára 2007 (tvoria ho tri dovtedajšie amter - Vestsjællands Amt, Storstrøms Amt a Roskilde Amt). Zahŕňa väčšinu ostrova Sjælland (zvyšok patrí do regiónu Hovedstaden) a ostrovy Lolland, Falster a Møn. Nachádza sa v ňom aj najjužnejší bod Dánska. 
Obce.
Na území regiónu sa nachádzajú nasledujúce obce (dán. "kommune", mn.č. "kommuner"):
Sjælland

Sjælland môže byť:
Montana (Bulharsko)

Montana () je mesto v severozápadnom Bulharsku, ktoré sa nachádza v Montanskej oblasti. Je administratívnym centrom rovnomennej oblasti.
Aľona Igorevna Aršinovová

Aľona Igorevna Aršinovová, (; * 3. marec 1985, Drážďany, Nemecko) je ruská politička a sociologička, absolventka Fakulty sociológie na Moskovskej štátnej univerzite. Je členkou politickej strany Jednotné Rusko a podpredsedníčkou Výboru pre vzdelávanie Štátnej dumy Federálneho zhromaždenia Ruskej federácie.
Majstrovstvá Ázie vo volejbale žien 2013

Majstrovstvá Ázie vo volejbale žien 2013 boli v poradí 17. Majstrovstvá Ázie vo volejbale žien, ktoré organizuje AVC. Konali sa od 13.21. septembra 2013 v meste Nakhon Ratchasima, v Thajsku, za účasti rekordných 16 tímov. Thajsko bolo hostiteľom ázijského šampionátu žien piatykrát, keď predtým to bolo v rokoch 1991, 1995, 2001 a 2007. Nováčikmi turnaja boli družstvá Mjanmarska a Mongolska. Zápasy sa odohrali v dvoch arénach"Chatchai Hall" a "M.C.C Hall". Titul získali domáce Thajčanky, pre vo finále zdolali Japonky a vybojovali svoje 2. prvenstvo.
Turnaj bol zároveň kvalifikáciou na Pohár majstrov 2013 a Grand Prix 2014. Na Grand Prix sa kvalifikovali 2 najlepšie družstvá, na Pohár majstrov iba víťaz.
Nasadenie do výkonnostných košov.
Družstvá boli nasadené podľa umiestnenia na predchádzajúcich majstrovstvách.
Pozn: V zátvorke je uvedené aktuálne postavenie v medzinárodnom rebríčku FIVB k 2. septembru 2013.
Konečné poradie tímov.
Pozn: Japonsko a Čína sa na Grand Prix 2014 kvalifikovali automaticky už skôr.
Alexander Albrecht

Alexander Albrecht (* 12. august 1885, Arad, Rumunsko – † 30. august 1958, Bratislava) bol slovenský hudobný skladateľ.
Životopis.
Jeho otec Ján (Johann) Albrecht bol učiteľom na gymnáziu, matka Mária von Vaszary pochádzala zo starého maďarského rodu. V rokoch 1895 až 1903 študoval na Kráľovskom katolíckom gymnáziu v Bratislave, kde sa stretol a spriatelil s Bélom Bartókom. V rokoch 1904 až 1908 študoval na Hudobnej akadémii Franza Liszta v Budapešti kompozíciu u Hansa Kosslera (veľkého obdivovateľa Johannesa Brahmsa) a hru na klavír. Jeho ďalšími učiteľmi boli aj Ferencz Szandtner, ktorý ho učil dirigovať, a David Popper, ktorý bol učiteľom komornej hudby. Počas štúdií sa Albrecht vypracoval na úspešného klaviristu. Popri hudbe študoval aj právo.
Po návrate do Bratislavy v roku 1908 prijal miesto organistu v katedrále svätého Martina a v hre na organ sa súčasne zdokonaľoval u Rudolfa Dittricha vo Viedni. Tiež pracoval ako učiteľ v Mestskej hudobnej škole v Bratislave.
V roku 1918 sa oženil s Margarétou Fischerovou.
V roku 1921 po smrti Eugena Kosswa, riaditeľa Mestskej hudobnej školy a dirigenta Cirkevného hudobného spolku pri Dóme sv. Martina, prevzal Albrecht jeho miesto (Mestskú hudobnú školu zatvorili v roku 1945, Cirkevný hudobný spolok zanikol v roku 1952). Alexander Albrecht mal významný podiel na profesionalizácii hudobného života Bratislavy v dobe zrodu vzdelávacích a kultúrnych inštitúcií Slovenska, svojim pedagogickým pôsobením v dome regenschoriho najskôr na Lodnej 12 a neskôr na Kapitulskej 1 ovplyvnil profesionálny rast mnohých slovenských skladateľov a interpretov vtedajšej generácie. 
Alexander Albrecht spáchal samovraždu 30. augusta 1958, krátko po svojich 73. narodeninách. Pochovaný je na Ondrejskom cintoríne v Bratislave.
Južné Dánsko

Južné Dánsko alebo Syddanmark alebo Region Syddanmark je jeden z piatich regiónov Dánska. Vznikol na základe správnej reformy Dánska z 1. januára 2007. Zahŕňa juh Severného Jutska, severnú časť Južného Jutska a ostrov Fyn. Napriek jeho názvu leží najjužnejší bod Dánska v regióne Sjælland.
Obce.
Na území regiónu sa nachádzajú nasledujúce obce (dán. "kommune", mn.č. "kommuner"):
Letisko Tunošna

Letisko Tunošna ( – Aeroport Tunošna, IATA: IAR, ICAO: UUDL) je verejné letisko v Jaroslavľskej oblasti v Rusku. Leží približne 17 kilometrov na juhovýchod od Jaroslavle a 40 kilometrov od Kostroma.
Letecké nešťastie.
7.septembra 2011 došlo v bezprostrednej blízkosti letiska k havárii z Tunošna štartujúceho lietadla Jakovlev Jak-42, ktorým cestoval do Minska hokejový tím Lokomotiv Jaroslavľ. Pri havárii a po nej zahynulo 44 osôb, jedna osoba prežila.
Montana

Montana môže byť:
Korytnačka stepná

Korytnačka stepná alebo korytnačka štvorprstá ("Agrionemys horsfieldii" alebo "Testudo horsfieldii") je druh korytnačky z čeľade korytnačkovité. Patrí k často chovaným druhom, ale nežije v Európe. Jej domov leží na západnom okraji Ázie.
Opis.
Korytnačku stepnú možno identifikovať jednak podľa takmer okrúhleho a na vrcholu plochého karapaxu, jednak podľa počtu prstov na nohách, má totiž len štyri prsty, ktoré sú až k pazúrom zrastené. Ďalším typickým znakom je piesková farba karapaxu s výraznými čiernymi znakmi. Samička dorastá asi , samček . Jej hmotnosť môže byť až . Samička je oproti samcovi väčšia a má kratší chvost. Oproti balkánskym korytnačkám ako je korytnačka zelenkastá je širšia, viac hrabe a viac vydrží. Je aktívna cez deň, je veľmi čulá a rada hrabe a šplhá. Samci sú agresívni voči samcom iných druhov korytnačiek, aj v prípade, že sú trikrát väčší.
Kope podzemné chodby dlhé až , preto musí byť jej vonkajší výbeh zaistený aj proti úniku pod zemou.
Jej mäso sa vo Francúzsku považuje za pochúťku, známa je napríklad korytnačia polievka.
Potrava.
Patrí medzi bylinožravce, hlavnou potravou tejto korytnačky sú teda rastliny (takmer výhradne listy, plody a kvety), napríklad listy púpavy lekárskej, sušené byliny, šalát, jablka, jahody, ďatelina, skorocel, ruže, kapusta, avokádo, kivi, melón, marhule, banány, najrôznejšie druhy krmovín, ale tiež hmyz a dokonca aj drobné kostičky. Čím je strava pestrejšia, tým lepšie, kvôli potrebným vitamínom a minerálom.
Reprodukcia.
Dvorenie samčeka sa prejavuje kývaním hlavou a krúžením okolo samičky. Keď samčekovi samička prestane utekať, nastane párenie. Pohlavnej dospelosti dosahuje medzi ôsmim a desiatym rokom. Samice znášajú vajcia na prelome mája a júna často po jednom s prestávkami dlhými aj niekoľko dní. Vajcia sú veľké 4 – 5 x 2,5 – . Znáša 2 až 8 vajec do predom vyhĺbenej jamky. Mláďatá sa liahnu po 80 – 110 dňoch, zostanú teda spať v zemi a vyliezajú až nasledujúcu jar.
Predpokladom na úspešné rozmnožovanie – oplodnenie znášky vajec pri chove v zajatí je zazimovanie a vhodná potrava, čo najviac kopírujúca zloženie prirodzeného biotopu korytnačky.
Výskyt.
Je najodolnejším druhom suchozemskej korytnačky, jej najsevernejší prirodzený výskyt je v Novokujbyševsku, v Rusku na Volge. Pochádza z kontinentu Ázia. Obýva oblasť na východ od Kaspického mora, štáty Irán, Afganistan, Kazachstan, Turkménsko a Pakistan v pohoriach a púšťach. Prirodzeným prostredím sú pre ňu voľné stepi miestami s kameňmi, so suchou ílovitou a piesčitou pôdou a riedkymi porastami trávy a krov. Miesta, kde je mnoho slnka a len občasný tieň. Je to vyslovene púštna korytnačka, ktorá neznáša vlhko a chladno.
Majstrovstvá Ázie vo volejbale mužov 2013

Majstrovstvá Ázie vo volejbale mužov 2013 boli v poradí 17. Majstrovstvá Ázie vo volejbale mužov, ktoré organizuje AVC. Konali sa od 28. septembra6. októbra 2013 v Dubaji, v Spojených arabských emirátoch, za účasti rekordných 21 tímov. Pôvodne sa malo zúčastniť 24 tímov, ale Indonézia, Jordánsko a Pakistan svoju účasť odmietli. Spojené arabské emiráty boli po Bahrajne 1979 a Katare 2007 tretím dejiskom z krajín Perzského zálivu ázijského šampionátu mužov. Nováčikmi turnaja boli družstvá Afganistanu a Ománu. Zápasy sa odohrali v 2 arénach"Hamdan Bin Mohamed Bin Rashid Sports Complex" s kapacitou 15 000 miest na sedenie a "Sheikh Rashid Bin Maktoum Al Maktoum Sports Hall". Titul obhájili Iránci, ktorí vo finále zvíťazili nad Kórejskou republikou.
Nasadenie do výkonnostných košov.
Družstvá boli nasadené podľa umiestnenia na predchádzajúcich majstrovstvách.
Pozn: V zátvorke je uvedené aktuálne postavenie v medzinárodnom rebríčku FIVB k 22. júlu 2013.
Apofthegmata tón hagión paterón

Apofthegmata tón hagión paterón (ďalšie názvy pozri nižšie) je rozsiahla zbierka výrokov (apoftegma) a príbehov o mníchoch, ktorí žili v neskoroantickom Egypte - ide o zbierku výrokov a príbehov púštnych otcov, ktorá sumarizuje plody duchovnej skúsenosti anachorétskeho života. Má kľúčový význam pre dejiny mníšstva.
Názvy.
Názvy sú:
Vznik.
Jednotlivé apoftegmy vznikli ako odpovede na otázky, ktoré jednotlivým pustovníkom kládli ich žiaci, ktorí k nim prichádzali pre spásonosnú radu.
Jadro Apofthegmata tón hagión paterón bolo zozbierané a spísané v piatom alebo šiestom storočí, prípadne na začiatku 5. storočia. Časť apoftegiem pochádza zo 4. storočia, resp. možno väčšina z nich.
Presné určenie miesta, času a v ktorom jazyku (gréčtina alebo koptčina) bola Apofthegmata tón hagión paterón zapísaná nie je jednoznačne zistené.
Obsah zbierky.
Apofthegmata tón hagión paterón je usporiadaná podľa abecedy (podľa autorov jednotlivých apoftegiem) to je tzv. Alfabetikon (iné názvy: Gerontikon) alebo podľa tém - Verba Seniorum. Jadro zbierky tvorí 400 sentencií, ktoré dávajú praktické rady pre život mníchov a pustovníkov. Najstaršie apoftegmy sú prosté: otázka-odpoveď, niekedy iba odpoveď, inokedy sa dejová línia rozvinie viac - môže ísť o krátku poviedku; občas otcovia nezodpovedajú slovom, ale gestom. Dogmatické otázky sú zastúpené málo. Niektoré obsahujú extrémne asketické postoje a sú nepriateľské k ženám a antickej vzdelanosti, ostatné reprezentujú umiernenejšie postoje. Každá apoftegma odráža konkrétnu skúsenosť jedinečnej osoby, takže je možné v nich nájsť aj rozpory. Všetky však zdôrazňujú jednu cnosť: pokoru.
Zbierka je užitočný zdroj na výskum sociálnej a kultúrnej histórie 4. storočia, resp. spoločenského a intelektuálneho života neskorej antiky, hoci svojim duchom je vzdialená helenistickej tradícii.
Preklady.
Apofthegmata tón hagión paterón bol rozšírený spis, o jeho popularite svedčia preklady do rôznych jazykov: latinčiny (zachovala sa v štyroch rozličných zbierkach), koptčiny, sýrčiny, arménčiny, gruzínčiny, arabčiny, amharčiny, staroslovienčiny a sogdčiny (z prekladu sa zachovali fragmenty).
Ako prvé vznikli latinský a sýrsky preklad (oba preklady z gréčtiny), potom arménsky a gruzínsky a ako posledné arabský, etiópsky a slovanský preklad.
Preklady do súčasných jazykov.
V posledných 30 rokoch (stav k roku 2010) vzniklo množstvo vedeckých publikácii na tému apoftegiem a boli preložené do mnohých moderných jazykov.
Vírnik (lietadlo)

Vírnik (iné názvy: autogíra, autogýra, gyroplán) je lietadlo ťažšie ako vzduch, ktorého rotujúce nosné plochy (rotory) na rozdiel od vrtuľníka nie sú poháňané vlastným motorom, ale len účinkom prúdu vzduchu za letu (t. j. aerodynamickými silami), a ktorého dopredný pohyb je vytváraný samostatnou vrtuľou (tá môže byť tak ťažná, ako aj tlačná) poháňanou motorom.
Prvý vírnik zostrojil v roku 1923 Španiel Juan de la Cierva. Pred druhou svetovou vojnou boli vírniky obľúbené ako pozorovacie a spojovacie lietadlá. Ich prednosťou bola najmä nízka minimálna rýchlosť a veľmi krátka štartovacia aj pristávacia dráha. Napríklad počas druhej svetovej vojny boli vírniky ťahané nemeckými ponorkami a používané na pozorovanie. Po vojne boli nahradené vrtuľníkmi, ktoré majú úplne kolmý vzlet aj pristátie a dokážu visieť vo vzduchu, takže sú na pozorovanie alebo záchrannej služby oveľa vhodnejšie. Dnes vírniky používajú najmä leteckí nadšenci, ktorí túžia po niečom nezvyčajnom a cenovo oveľa dostupnejšom ako vrtuľník. Z podobných dôvodov sú aj obľúbenou predlohou pre leteckých modelárov.
Vírnik

Vírnik môže byť:
Stredné Jutsko

Stredné Jutsko alebo Midtjylland alebo Region Midtjylland je jeden z piatich regiónov Dánska. Vznikol na základe správnej reformy Dánska z 1. januára 2007. Zahŕňa strednú časť Severného Jutska. 
Obce.
Na území regiónu sa nachádza 19 obcí (dán. "kommune", mn.č. "kommuner"). V obci Aarhus žije 319 680 obyvateľov, takmer štvrtina obyvateľov regiónu.
Severné Jutsko (administratívny región)

Severné Jutsko alebo Nordjylland alebo Region Nordjylland je jeden z piatich regiónov Dánska. Vznikol na základe správnej reformy Dánska z 1. januára 2007. Zahŕňa geografický región Severné Jutsko a ostrovy Vendsyssel-Thy, Mors a Læsø. 
Obce.
Na území regiónu sa nachádza 11 obcí (dán. "kommune", mn.č. "kommuner").
Majstrovstvá NORCECA vo volejbale žien 2013

Majstrovstvá NORCECA vo volejbale žien 2013 boli v poradí 23. Majstrovstvá Severnej a Strednej Ameriky vo volejbale žien, ktoré organizuje Volejbalová konfederácia Severnej, Strednej Ameriky a Karibiku (NORCECA). Konali sa od 16.21. septembra 2013 v Omahe, v Nebraske, v Spojených štátoch, za účasti 9 tímov. Spojené štáty boli hostiteľom severoamerického šampionátu žien štvrtýkrát, keď predtým to bolo v rokoch 1975 (v Los Angeles), 1983 (v Indianapolis) a 1993 (v Colorado Springs). Nováčikom turnaja bolo iba družstvo . Všetky zápasy sa odohrali v aréne Ralston Arena. 
Titul obhájili domáce Američanky, ktoré vo finále zdolali Dominikánsku republiku. Prekvapením turnaja bolo družstvo Kuby, ktoré skončilo až na 7. priečke a prvýkrát v 44-ročnej histórii organizovania severoamerických majstrovstiev nevybojovalo medailu. Za najužitočnejšiu hráčku bola zvolená Američanka Kelly Murphyová a najviac skórujúcou hráčkou sa stala Portoričanka Karina Ocasiová, ktorá bodovala 82-krát. 
Tieto majstrovstvá boli zároveň kvalifikáciou na Pohár majstrov 2013. Kvalifikovalo sa naň iba víťazné družstvo.
Nasadenie do výkonnostných košov.
Pozn: V zátvorke je uvedené aktuálne postavenie v medzinárodnom rebríčku FIVB k 2. septembru 2013.
Politika (rozlišovacia stránka)

Politika môže byť:
Severné Jutsko

Severné Jutsko alebo (po dánsky) Nordjylland môže byť:
Severné Jutsko môže byť aj historický región, po dánsky Nørrejylland, pozri Severné Jutsko (historický región)
Majstrovstvá NORCECA vo volejbale mužov 2013

Majstrovstvá NORCECA vo volejbale mužov 2013 boli v poradí 23. Majstrovstvá Severnej a Strednej Ameriky vo volejbale mužov, ktoré organizuje Volejbalová konfederácia Severnej, Strednej Ameriky a Karibiku (NORCECA). Konali sa od 23.28. septembra 2013 v Langley, v Britskej Kolumbii, v Kanade, za účasti 9 tímov. Kanada bola hostiteľom severoamerického šampionátu mužov štvrtýkrát, keď predtým to bolo v rokoch 1991 (v Regine), 1995 (v Edmontone) a 2005 (vo Winnipegu). Nováčikom turnaja bolo iba družstvo . Všetky zápasy sa odohrajú v aréne Langley Events Centre s kapacitou 5 200 miest na sedenie. Američania získali svoj ôsmy titul, keď vo finále zdolali domácich Kanaďanov. Obhajcovia titul z Kuby skončili bronzoví.
Tieto majstrovstvá boli zároveň kvalifikáciou na Pohár majstrov 2013. Kvalifikovalo sa naň iba víťazné družstvo.
Nasadenie do výkonnostných košov.
Pozn: V zátvorke je uvedené aktuálne postavenie v medzinárodnom rebríčku FIVB k 22. júlu 2013.
Hovedstaden

Hovedstaden alebo Region Hovedstaden (po slov. "región hlavného mesta") je jeden z piatich regiónov Dánska. Vznikol na základe správnej reformy Dánska z 1. januára 2007. Zahŕňa severovýchodnú časť ostrova Sjælland s dánskym hlavným mestom a ostrov Bornholm. 
Obce.
Na území regiónu sa nachádza 29 obcí (dán. "kommune", mn.č. "kommuner"). V obci Kodaň žije 562 379 obyvateľov (takmer tretina obyvateľov regiónu), je zároveň aj najľudnatejšou obcou Dánska.
Veľká cena Maďarska 2013

Veľká cena Maďarska 2013 (Formula 1 Magyar Nagydíj 2013) boli preteky Formule 1, ktoré sa konali dňa 28. júla 2013 na okruhu Hungaroring v Maďarsku. Okruh je vybudovaný pri obci Mogyoród dvadsať kilometrov severovýchodne od Budapešti. Nachádza sa uprostred mierne členitej krajiny, ktorá je typická vysokou prašnosťou a vnútrozemsky výrazne teplým letom. Úzka kľukatá trať s pomalými zákrutami, vyžadujúcimi vysoký prítlak, dáva len minimálne možnosti na predbiehanie a spolu s mestským okruhom v Monaku patrí k najpomalším tratiam v kalendári šampionátu Formule 1. Veľká cena Maďarska bola desiatymi pretekmi sezóny 2013 a dvadsiatym ôsmym ročníkom Veľkej ceny Maďarska.
Výsledky.
Preteky.
Poznámka:
Kiustendil (mesto)

Kiustendil () je mesto v západnom Bulharsku. Leží v rovnomennej oblasti, ktorej je centrom.
Loveč (mesto)

Loveč () je mesto na severe stredného Bulharska, ktoré patrí do rovnomennej oblasti.
Jiří Janeček

Jiří Janeček môže byť:
Karel Janeček

Karel Janeček môže byť:
Haus Bodelschwingh

Haus Bodelschwingh je vodný zámok na okraji nemeckého mesta Dortmund. Bol postavený v 13. storočí rodinou von Bodelschwingh a dodnes je v jej vlastníctve. Zámok je popri vodných zámkoch Haus Dellwig a Haus Rodenberg najväčší a najvýznamnejší vodný hrad v Dortmunde. Zámok dnes slúži ako sídlo rodiny "zu Innhausen und Knyphausen". Je zapísaný ako stavebná pamiatka v zozname pamiatok mesta Dortmund.
Celková konštrukcia zámku spočíva na koloch z dubového dreva. V blízkosti zámku vznikla osada Burgfreiheit Bodelschwingh, ktorá si zachovala svoju nezávislosť do roku 1928. Časť široko rozvetvenej rodiny von Bodelschwingh bývala neskôr vo Velmede v Bergkamene a na statku Haus Heyde pri Unne, ktorý bol v 19. storočí hlavným sídlom rodiny.
Bonita

Bonita (z ) môže byť:
Majstrovstvá Južnej Ameriky vo volejbale žien 2013

Majstrovstvá Južnej Ameriky vo volejbale žien 2013 boli 30. Majstrovstvá Južnej Ameriky vo volejbale žien, ktoré organizuje Juhoamerická volejbalová konfederácia (CSV). Konali sa od 16.20. septembra 2013 v meste Ica, v Peru, za účasti 6 tímov. Pôvodne sa mali na turnaji zúčastniť aj Bolívia, Paraguaj a Uruguaj. Šiestykrát hostilo juhoamerický šampionát žien Peru, keď predtým to bolo v rokoch 1961, 1977, 1993, 1997 a 2011 (z toho trikrát v Lime a raz v Callao a Cusco). Všetky zápasy sa odohrali v Coliseo Cerrado de Ica. Titul obhájili Brazílčanky, keď vyhrali všetky stretnutia a nestratili v nich ani jeden set.
Tieto majstrovstvá boli zároveň kvalifikáciou na Majstrovstvá sveta 2014, ktoré sa uskutočnia v Taliansku. Kvalifikovalo sa na ne iba víťazné družstvo. Víťazné družstvo sa zároveň kvalifikovalo aj na Pohár majstrov 2013.
Účastníci.
Pozn: V zátvorke je uvedené aktuálne umiestnenie v medzinárodnom rebríčku FIVB k 2. septembru 2013.
Výsledky.
Play-off sa nehralo.
Martinka

Martinka môže byť:
Karol Martinka

Karol Martinka môže byť:
Majstrovstvá Ameriky v basketbale žien 2013

Majstrovstvá Ameriky v basketbale žien 2013 boli v poradí 12. Majstrovstvá Ameriky v basketbale žien, ktoré organizuje Americká basketbalová federácia (FIBA Americas). Konali sa v meste Xalapa, v štáte Veracruz, v Mexiku od 21.28. septembra 2013, za účasti 10 tímov. Mexiko bolo hostiteľom amerického šampionátu žien druhýkrát, predtým to bolo v roku 2003 v Culiacáne. Všetky zápasy sa odohrali v aréne Gimnasio USBI s kapacitou 2 674 divákov, ktorý je domovským stánkom basketbalového klubu Halcones UV Xalapa. Titul získali Kubánky, ktoré vo finále zdolali družstvo Kanady a vybojovali si tak štvrté panamerické prvenstvo. Obhajca titulu z Brazílie skončil bronzový.
Turnaj bol zároveň kvalifikáciou na Majstrovstvá sveta 2014, ktoré sa uskutočnia v Turecku. Kvalifikovali sa na ne (popri priamo postupujúcim , ktoré sa kvalifikovali ako olympijský víťaz) 3 najlepšie družstvá.
Nasadenie do výkonnostných košov.
Žrebovanie majstrovstiev prebehlo 12. augusta 2013 podľa výkonnostných dvojíc nasledovne:
Pozn: Číslo v zátvorke udáva umiestnenie v medzinárodnom rebríčku FIBA v roku 2012.
Jedľovský

Jedľovský je priezvisko, pozri Jedľovský (priezvisko), napr.:
Jantošovič

Jantošovič je priezvisko, pozri Jantošovič (priezvisko), napr.:
Sjælland (ostrov)

Sjælland je s rozlohou 7 031,3 km² najväčší ostrov Baltského mora a Dánska. S 2 208 348 obyvateľmi (1. január 2013) je zároveň aj najľudnatejším dánskym ostrovom. Leží medzi Baltským morom a Kattegatom, od Švédska je oddelený Öresundom a od ostrova Fyn Veľkým Beltom.
Geografia.
Na severovýchode ostrova leží dánske hlavné mesto - Kodaň, ktoré čiastočne leží aj na priľahlom ostrove Amager. Z administratívneho hľadiska je ostrov rozdelený medzi dva dánske regióny: Sjælland a Hovedstaden. 
Západne od Sjællandu leží ostrov Fyn, prostredníctvom ktorého je Sjælland spojený s dánskou pevninou, spojenie Fynu a Sjællandu zabezpečuje od roku 1998 most Storebæltsbroen. Južne ležia ostrovy Lolland, Falster a Møn. Od roku 2000 má spojenie so švédskym krajom Skåne vďaka Øresundsbroen (medzi Kodaňou a Malmö).
Najvyšší prirodzený bod ostrova je Kobanke (). Gyldenløves Høj () je síce vyšší, ale prirodzene dosahuje výšku len 
Významné mestá.
Na ostrove Sjælland sa okrem Kodane nachádza viacero väčších miest:
Antifos

Antifos ( - "Antifos") môže byť v gréckej mytológii: